CELEX: 62015TN0275
Language: fi
Date: 2015-05-29 00:00:00
Title: Asia T-275/15: Kanne 29.5.2015 – Samir Hmicho v. neuvosto

7.9.2015   
            
            
               FI
            
            
               Euroopan unionin virallinen lehti
            
            
               C 294/71
            
         Kanne 29.5.2015 – Samir Hmicho v. neuvosto
   (Asia T-275/15)
   (2015/C 294/86)
   Oikeudenkäyntikieli: englanti
   
      Asianosaiset
   
   
      Kantaja: Samir Hmicho (Poole, Yhdistynyt kuningaskunta) (edustaja: solicitor V. Davies ja T. Eicke, QC)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Syyriaan kohdistettavista rajoittavista toimenpiteistä 31.5.2013 tehdyn neuvoston päätöksen 2013/255/YUTP (EUVL L 147, s. 14) ja/tai Syyriaan kohdistettavista rajoittavista toimenpiteistä annetun päätöksen 2013/255/YUTP täytäntöönpanosta 6.3.2015 annetun neuvoston täytäntöönpanopäätöksen (YUTP) 2015/383 (EUVL L 64, s. 41) ja/tai Syyriaan kohdistettavista rajoittavista toimenpiteistä annetun päätöksen 2013/255/YUTP täytäntöönpanosta 19.5.2015 annetun neuvoston täytäntöönpanopäätöksen (YUTP) 2015/784 niiltä osin kuin ne koskevat kantajaa
            
         
               —
            
            
               kumoamaan Syyrian tilanteen johdosta määrättävistä rajoittavista toimenpiteistä 18.1.2012 annetun neuvoston asetuksen (EU) N:o 36/2012 (EUVL L 16, s. 1) ja/tai Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 täytäntöönpanosta 6.3.2015 annetun neuvoston täytäntöönpanoasetuksen (EU) 2015/375 (EUVL L 124, s. 1) ja/tai Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 täytäntöönpanosta 19.5.2015 annetun neuvoston täytäntöönpanoasetuksen (EU) 2015/780 niiltä osin kuin ne koskevat kantajaa
            
         
               —
            
            
               kumoamaan neuvoston päätöksen, joka sisältyy sen 20.5.2015 päivättyyn kirjeeseen, viite SGS15/06024, jolla vahvistetaan kantajan nimeäminen ja ”muutetaan neuvoston täytäntöönpanopäätöksessä ja -asetuksessa annettua [kantajaa] koskevaa tietoa”
            
         
               —
            
            
               velvoittamaan Euroopan unioni maksamaan kantajalle korvaus ja
            
         
               —
            
            
               velvoittamaan neuvosto korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahteen kanneperusteeseen.
   Ensimmäinen kanneperuste, joka perustuu häneen kohdistuvien rajoittavien toimenpiteiden laillisen perustan puuttumiseen ja/tai ilmeiseen arviointivirheeseen sillä perusteella, ettei hänen ja niiden henkilöiden, joiden on tarkoitus olla unionin hyväksymien rajoittavien toimenpiteiden kohteena eli niiden, jotka hyötyvät Syyrian hallituksesta tai sen tukemisesta, välillä ole perusteltua yhteyttä.
   Toinen kanneperuste, joka perustuu siihen, että neuvoston päätökset 2013/255/YUTP, 2015/383 ja 2015/784, neuvoston asetukset N:o 36/2012, N:o 2015/375 ja N:o 2015/780 ja/tai 20.5.2015 päivätty päätös johtavat kantajan perusoikeuksien loukkaamiseen sellaisina kuin niitä suojataan EU:n perusoikeuskirjassa ja/tai Euroopan ihmisoikeussopimuksessa, mukaan lukien kantajan oikeus ihmisarvoon, oikeus hyvään hallintoon mukaan lukien puolustautumisoikeus, perusteluvelvollisuus ja syyttömyysolettama, oikeus tehokkaaseen oikeussuojaan ja oikeudenmukaiseen oikeudenkäyntiin, oikeus yksityis- ja perhe-elämän kunnioittamiseen, ammatinharjoittamisen vapaus ja oikeus omaisuuteen.